भाजपा प्रदेश अध्यक्ष ने लिखा था लेटर, ममता बोलीं- भाजपा के गुंडों ने हिंसा फैलाई
West Bengal Ram Navami Violence Latest News Update. Follow Hooghly Ram Navami Riots News, Photos and Videos On Dainik Bhaskar मंगलवार सुबह हावड़ा पुलिस ने बताया कि शोभायात्रा के दौरान जिस युवक ने हाथ में पिस्तौल ले रखा था, उसे बिहार के मुंगेर से गिरफ्तार कर लिया गया है।
केंद्रीय गृह मंत्रालय ने पश्चिम बंगाल के हावड़ा में रामनवमी पर हुई हिंसा और गिरती कानून व्यवस्था पर राज्य सरकार से रिपोर्ट मांगी है। भाजपा की राज्य इकाई के अध्यक्ष सुकांता मजूमदार ने केंद्रीय गृहमंत्री अमित शाह को लेटर लिखकर कहा था कि हाल ही में रामनवमी के जुलूस के दौरान राम भक्तों, सामान्य हिंदू लोगों और हमारे नेताओं और कार्यकर्ताओं के साथ हिंसा हुई। यह सब सत्ताधारी TMC और इसकी लीडरशिप के सपोर्ट से हुआ। उधर, मुख्यमंत्री ममता बनर्जी ने कहा कि राज्य में हिंसा भाजपा के पीछे भाजपा के गुंडे हैं।
मजूमदार ने लेटर में लिखा कि सबसे दुर्भाग्यपूर्ण पुलिस की भूमिका है, जो अपनी निष्पक्षता पूरी तरह खो चुकी है। पुलिस सामान्य लोगों, विशेष रूप से प्रभावित हिंदुओं के जीवन और संपत्ति की रक्षा करने के बजाय,अल्पसंख्यक समुदाय के अपराधियों की ओर आंख मूंदे बैठी है। जबकि सीसीटीवी फुटेज और वीडियो में अपराधियों को आसानी से पहचाना जा सकता है। पुलिस सिर्फ मुख्यमंत्री को खुश करने के लिए अपराधियों का साथ दे रही है।
राज्यपाल से मिला भाजपा का डेलिगेशन
मजूमदार के नेतृत्व में भाजपा के एक डेलिगेशन ने राज्यपाल सीवी आनंदबोस से मुलाकात कर उन्हें ज्ञापन सौंपा। डेलिगेशन ने राज्य में बढ़ती हिंसा को देखते हुए राज्यपाल से दखल देने की मांग की है। राज्यपाल ने भी हिंसा प्रभावित इलाके का दौरा किया। उन्होंने कहा कि बंगाल के नागरिकों के शांति के साथ रहने के अधिकार की रक्षा करने के लिए जल्द से जल्द मजबूत और प्रभावी कदम उठाए जाएंगे। अपराधियों, गुंडों और बदमाशों को कानून अपने हाथ में नहीं लेने दिया जाएगा। 
बंगाल के लोग दंगा पसंद नहीं करते- ममता
पश्चिम बंगाल की मुख्यमंत्री ममता बनर्जी ने दीघा में कहा कि बंगाल में रामनवमी पर हुई हिंसा के लिए भाजपा को जिम्मेदार ठहराया है। उन्होंने कहा मुझे हर वक्त अलर्ट रहना होता कि ये लोग कब कहां जाकर दंगा करा दें। ये लोग समझते नहीं हैं, बंगाल के लोग दंगा पसंद नहीं करते। दंगा करना बंगाल की संस्कृति नहीं है। हम दंगा नहीं करते हैं, आम लोग दंगा नहीं करते हैं। भाजपा दंगा भड़काने के लिए किराए के लोगों को लेकर आती है। किराए के गुंडों से दंगा कराया जाता है।
रामनवमी शोभायात्रा के दौरान बंदूक ले जाने वाला युवक गिरफ्तार
पश्चिम बंगाल पुलिस ने हावड़ा जिले में रामनवमी शोभायात्रा के दौरान कथित तौर पर बंदूक ले जाने के आरोप में एक युवक को गिरफ्तार किया है। एक वरिष्ठ अधिकारी ने मंगलवार को युवक को बिहार के मुंगेर से पकड़ा गया। युवक का वीडियो सोशल मीडिया पर वायरल हुआ था।
रेलवे स्टेशन के बाहर पथराव
पश्चिम बंगाल में में हुगली के रिसड़ा इलाके में सोमवार देर रात रेलवे स्टेशन के बाहर पथराव हुआ। पूर्वी रेलवे के मुख्य PRO कौशिक मित्रा ने बताया कि यात्रियों की सुरक्षा को ध्यान में रखते हुए रात 10 बजे से 1 बजे तक हावड़ा-बैंडल रूट पर सभी लोकल, मेल और एक्सप्रेस ट्रेनों का संचालन रोक दिया गया।
घटना के बाद रिसड़ा स्टेशन के बाहर भारी पुलिस फोर्स तैनात किया गया है। वहीं, हुगली में हिंसा के बाद राज्य के गवर्नर सीवी आनंद बोस ने दार्जिलिंग का अपना प्रोग्राम रद्द कर दिया है और कोलकाता के लिए रवाना हो गए। वे यहां से सीधे रिसड़ा पहुंचे और घटनास्थल का दौरा किया।
बोस ने कहा- उपद्रवियों को कानून हाथ में लेने नहीं दिया जाएगा। सभी एजेंसियों और पुलिस फोर्स अपना काम कर रही हैं। बंगाल लंबे समय से ऐसी घटनाओं से पीड़ित है, हम इसका अंत करेंगे।
ममता की अपील- 6 अप्रैल के लिए अलर्ट रहें
राज्य की मुख्यमंत्री ममता बनर्जी ने सोमवार को हिंदू भाई-बहनों से अपील की कि वे रमजान के महीने में मुस्लिमों की रक्षा करें। ममता ने यह अपील 6 अप्रैल को हनुमान जयंती से पहले की है। ममता ने कहा कि मैं 6 अप्रैल के लिए अपने लोगों के लिए अलर्ट जारी करना चाहूंगी। हम बजरंगबली का सम्मान करते हैं, लेकिन भाजपा इस आयोजन की आड़ में दंगे कराने की योजना बना सकती है।
अभिषेक बनर्जी ने वीडियो शेयर करके भाजपा पर लगाया आरोप, BJP ने नकारा
ममता बनर्जी के भतीजे और TMC नेता अभिषेक बनर्जी ने एक वीडियो शेयर करके भाजपा पर हिंसा फैलाने का आरोप लगाया। इस वीडियो में एक शोभायात्रा दिखाई दे रही है, जिसमें एक युवक हाथ में पिस्तौल पकड़ा हुआ है। इस वीडियो के कैप्शन में अभिषेक ने लिखा कि भाजपाई दंगाबाजी का यही फॉर्मूला है- समुदायों को एक-दूसरे के खिलाफ भड़काओ, दंगा भड़काने के लिए हथियार सप्लाई करो, संप्रदायों के बीच तनाव का माहौल बनाओ और राजनीतिक फायदा लूटो।
इसके जवाब में बंगाल भाजपा ने विश्व हिंदू परिषद की शोभायात्रा का ड्रोन वीडियो शेयर करके लिखा कि ये असली वीडियो है, जिसे VHP ने शेयर किया है। अभिषेक बनर्जी ने जो वीडियो पोस्ट किया वो VHP की यात्रा का नहीं है। अभिषेक बनर्जी हिंदुओं को बदनाम कर रहे हैं। धार्मिक लकीरें खींचकर लोगों को बांटने की उनकी कोशिशों की जांच की जानी चाहिए। यह अपराध है।
मंगलवार सुबह हावड़ा पुलिस ने बताया कि शोभायात्रा के दौरान जिस युवक ने हाथ में पिस्तौल ले रखा था, उसे बिहार के मुंगेर से गिरफ्तार कर लिया गया है।
सुवेंदु अधिकारी का आरोप- राज्य प्रशासन छुटि्टयां मनाने में व्यस्त
बंगाल भाजपा नेता सुवेंदु अधिकारी ने कहा कि रिसड़ा रेलवे स्टेशन पर पथराव और बम फेंके जाने की घटना से लोकल और एक्सप्रेस ट्रेनों की आवाजाही रोकनी पड़ी। रैपिड एक्शन फोर्स की कार्रवाई के बाद ट्रेन सर्विस फिर से शुरू हुई। रिसड़ा सुलग रहा है और पूरा राज्य प्रशासन दीघा में बीच हॉलिडे मना रहा है। आज तो कोई शोभायात्रा नही निकली फिर आज बम क्यों फेंके गए और आग लगाई गई। राज्य सरकार कहती है कि सब ठीक है। कानून व्यवस्था बनाए रखने में सरकार नाकाम रही है। राज्य के लोगों की सुरक्षा के लिए सिर्फ CRPF की तैनाती ही इकलौता उपाय है।
बंगाल में रामनवमी के दौरान 30 मार्च से शुरू हुई हिंसा की घटना सिलसिलेवार पढ़ें...
30 मार्च: पश्चिम बंगाल के हावड़ा, उत्तरी दिनाजपुर और इस्लामपुर में गुरुवार यानी 30 मार्च को शोभायात्रा के दौरान हिंसक झड़प हुई थी। यहां शोभायात्रा के दौरान दो गुटों में जमकर पत्थरबाजी हुई। इसमें एक युवक की मौत हो गई थी, जबकि पांच-छह पुलिसकर्मी घायल हुए थे।
पुलिस ने बताया था कि युवक की मौत हिंसा के दौरान हार्ट अटैक से हुई थी। पुलिस ने आंसू गैस की मदद से लोगों को वहां से हटाया था। कुछ लोगों को वहां गिरफ्तार भी किया गया था।
31 मार्च: शुक्रवार यानी 31 मार्च को एक बार फिर हावड़ा के शिबपुर में पत्थरबाजी और आगजनी की घटना सामने आई थी। यहां एक वर्ग ने मंदिरों में तोड़फोड़ की है। इसके बाद पूरे इलाके में पुलिस ने फ्लैग मार्च किया गया था। इसके चलते दोनों घटनाओं में 38 लोगों को गिरफ्तार किया गया था।
2 अप्रैल: रविवार को रिसड़ा शोभायात्रा के दौरान दो गुटों के बीच हिंसक झड़प हुई थी दोनों गुटों ने एक-दूसरे पर पत्थरबाजी की और वाहनों में आग लगा दी। पथराव के दौरान भाजपा विधायक बिमान घोष घायल हुए। हुगली और आसपास के इलाकों में धारा 144 लगा दी गई। अब तक हिंसा में शामिल 12 लोगों की गिरफ्तारी हो चुकी है।
रविवार को शोभायात्रा के दौरान हुई हिंसा की तस्वीरें...
रामनवमी से जुड़ी ये खबरें भी पढ़ें...
बिहार में रामनवमी की शोभायात्रा पर हिंसक झड़प:सासाराम में बमबाजी के बाद घरों को फूंका, नालंदा में पथराव-फायरिंग; 6 को गोली लगी, कई घायल
बिहार के दो जिले रोहतास और नालंदा में रामनवमी की शोभायात्रा को लेकर शुक्रवार को हिंसक झड़प हुई। दोनों तरफ से बमबाजी, फायरिंग और पत्थरबाजी में कई लोग घायल हो गए। घर और दुकानों को आग के हवाले कर दिया गया। सासाराम और पूरे नालंदा में धारा-144 लगा दी गई है।
नालंदा के बिहारशरीफ में फायरिंग में 6 लोगों को गोली लगी है। 12 से ज्यादा बाइकें फूंक दी गई हैं। कई दुकानों को आग के हवाले कर दिया गया है। पुलिस के मुताबिक स्थिति यहां नियंत्रण में है। पूरी खबर पढ़ें
इंदौर के मंदिर हादसे में अब तक 35 मौतें:बावड़ी में रेस्क्यू जारी; CM शिवराज पहुंचे तो भीड़ ने मुर्दाबाद के नारे लगाए
इंदौर के बेलेश्वर महादेव झूलेलाल मंदिर हादसे में अब तक 35 लोगों की जान चली गई है। मरने वालों में 21 महिलाएं और 14 पुरुष हैं। इनमें 3 बच्चे और एक बच्ची है। 20 से ज्यादा लोगों का अभी इलाज चल रहा है। देर रात तक रेस्क्यू ऑपरेशन चलता रहा। रात 12 से 1.30 बजे के बीच 16 शव और निकाले गए। शुक्रवार सुबह रेस्क्यू दोबारा शुरू किया गया। पूरी खबर पढ़ें...
कोटा में जुलूस में करंट फैलने का लाइव VIDEO:करतब दिखाते 3 युवकों की मौत, 4 गंभीर रूप से झुलसे
कोटा में रामनवमी के जुलूस के दौरान हादसा हो गया। गुरुवार को निकल रहे जुलूस के दौरान करंट लगने से 3 लोगों की मौत हो गई और 4 गंभीर रूप से झुलस गए। हादसा सुल्तानपुर कस्बे के कोटडादीप गांव में हुआ। अखाड़े के युवक करतब दिखा रहे थे। उसी दौरान एक युवक का चक्र ऊपर से गुजर रही हाईटेंशन लाइन पर जाकर अटक गया। पढ़ें पूरी खबर...